**UČNI SKLOP: Kaj bom …, ko bom …**

Tema: Prošnja

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo, in sicer prošnjo.
* Določim njegov namen ter utemeljim, po čem sem ga prepoznal/a.
* Določim okoliščine nastanka besedila in povem, iz katerih prvin besedila sem jih prepoznal/a.
* Določim sogovorca, ki daje pobudo, in njegov namen ter povem, po čem sem to prepoznal.
* Strukturirano povzamem temo in druge bistvene podatke in logična razmerja med njimi.
* Ovrednotim vljudnost sogovorcev oz. pisca prošnje ter njegovo upoštevanje načel ustreznega pogovarjanja oz. dopisovanja ter utemeljijo svoje mnenje.
* Predstavim zgradbo prebranega besedila (prošnje).
* Prebrano besedilo tudi vrednotim po naslednjih merilih tako, da si zastavim naslednja vprašanja: *Je prebrano besedilo zanimivo/verodostojno/razumljivo/uporabno?* Svoje mnenje utemeljim s podatki iz besedila.
* Predstavim jezikovne značilnosti prebranega besedila (prošnje).
* Samostojno napišem (uradno in neuradno) prošnjo tako, da upoštevam značilnosti besedilne vrste in okoliščine sporočanja.
* Svoje besedilo členim na odstavke.
* Pri pisanju upoštevam pravopisna pravila, se izogibam nepotrebnim besednim ponovitvam.
* Pri pisanju izbiram besedilni vrsti ustrezne besede, besedne zveze, stavčne vzorce …
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju (uradne in neuradne) prošnje.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju prošnje.
* Razumem navedene strokovne izraze: uradna prošnja, neuradna prošnja, sporočevalec, naslovnik, glagol, spreganje glagola, glagolski vid, dovršni glagol, nedovršni glagol, glagolski naklon, neosebna glagolska oblika. Svoje razumevanje jezikoslovnih izrazov ponazorim s primeri iz obravnavanega besedila.
* Pri reševanju nalog izboljšujem svoje praktično obvladanje slovnice in pravopisa.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2244/index.html> na strani 227. |
| 2. Samostojno učenje (branje besedila) | Nato preberi besedilo na povezavah<https://eucbeniki.sio.si/slo9/2244/index1.html> na str. 228. |
| 3. Samostojno učenje (razumevanje, razčlenjevanje in vrednotenje posameznih prvin besedila)4. Samostojno učenje(uporaba bralnih učnih strategij po reševanju nalog) | Reši vse naloge, ki so povezane z odlomkom, in jih najdeš na povezavah: <https://eucbeniki.sio.si/slo9/2244/index1.html>, <https://eucbeniki.sio.si/slo9/2244/index2.html>,<https://eucbeniki.sio.si/slo9/2244/index3.html>,<https://eucbeniki.sio.si/slo9/2244/index4.html>,<https://eucbeniki.sio.si/slo9/2244/index5.html> in <https://eucbeniki.sio.si/slo9/2244/index6.html> na str. 228ꟷ233.Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo <https://eucbeniki.sio.si/slo9/2244/index7.html> na str. 234.Nato povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje(pisno sporočanje za poglabljanje razumevanja obravnavanih vsebin) | Napiši nekaj besedil, v katerih uporabiš pridobljeno znanje o pisanju prošnje. Namige najdeš v 9. in 10. nalogi na povezavi <https://eucbeniki.sio.si/slo9/2244/index10.html> na str. 237.Nato svoj sestavek oddaj v tisto spletno učno okolje, za katerega sta se dogovorila z učiteljem/učiteljico slovenščine.  |
| 6. Preverjanje znanja | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.Naloge so zasnovane tako, da lahko pravilnost svojih odgovorov preverjaš sproti. |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor). Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine.  |